यूपी में सड़क हादसे में 7 श्रद्धालुओं की मौत, 35 घायल  
श्रावस्ती जिले में एक जीप और एक ट्रैक्टर ट्रॉली के बीच हुई टक्कर में 7 श्रद्धालुओं की मौत हो गई, जिनमें से 5 एक ही परिवार के थे।
उत्तर प्रदेश के श्रावस्ती जिले में शुक्रवार तड़के बौद्ध परिपथ पर एक जीप और एक ट्रैक्टर ट्रॉली के बीच हुई टक्कर में देवीपाटन मंदिर से दर्शन कर लौट रहे 7 श्रद्धालुओं की मौत हो गई, जिनमें से 5 एक ही परिवार के थे। दुर्घटना में 35 लोग घायल भी हुए हैं।  पुलिस ने बताया है कि बौद्ध परिपथ पर कटरा हवाई पट्टी के पास एक पिकअप जीप और एक ट्रैक्टर ट्रॉली के बीच टक्कर हो गई, जिसमें 3 महिलाएं और 2 बच्चों सहित 7 लोगों की घटनास्थल पर मौत हो गई। इनमें 5 लोग एक ही परिवार के थे। ये लोग देवीपाटन मंदिर से लौट रहे थे। दुर्घटना में 35 लोग घायल भी हुए हैं, जिन्हें अस्पताल में भर्ती करा दिया गया है।